FIFA Jahon chempionati 2014 D guruhi. FIFA Jahon chempionati 2014 D guruhi , , hamda terma jamoalaridan iborat. Oʻyinlar 2014-yilning 14-iyunidan 24-iyunigacha boʻlib oʻtadi. Oʻyinlar. Urugvay - Kosta Rika. Ilgari bu ikki terma jamoa 8 marta bellashgan, eng oxirgi rasmiy oʻyin 2009-yili CONCACAF – CONMEBOL pley-off bahsida kuch sinashishgan, oʻshanda Urugvay 2-1 hisobida gʻalaba qozonib FIFA Jahon chempionati 2010 musobaqasiga yoʻllanma olgan edi. Kosta Rika ilk marotaba jahon chempionatlarida bir oʻyinda 3ta gol urishi hamda Urugvay Janubiy Amerikadan yoki Yevropadan boʻlmagan terma jamoaga birinchi marotaba yutqizdi. Angliya - Italiya. Oldin ushbu ikki terma jamoa 24 marta roʻbaroʻ kelishgan, FIFA Jahon chempionati 1990 musobaqasida uchinchi oʻrin uchun kechgan bellashuvda Italiya 2–1 hisobida zafar quchgan edi. Ularning eng oxirgi uchrashuvi UEFA Yevropa chempionati 2012 chorak finalida boʻlib oʻtgan edi, oʻshanda asosiy oʻyin 0–0 hisobida durang boʻlgan edi, keyin Italiya penaltilar seriyasi orqali gʻalabaga erishgan edi. Urugvay - Angliya. Ushbu chempionatgacha bu ikki terma jamoa 10 marta kuch sinashgan, ikki marta jahon chempionatlarida roʻbaroʻ kelishgan (1954-yilgi jahon chempionati chorak finalida: Urugvay 4–2 Angliya; hamda 1966-yilgi jahon chempionati guruh bosqichida: Urugvay 0–0 Angliya). Urugvay himoyachisi Maxi Pereira bu oʻyinda ishtirok etolmadi, chunki Kosta Rika bilan boʻlgan oʻyinda qizil kartochka olgan edi. Italiya - Kosta Rika. Bu ikki terma jamoa shu vaqtgacha bir marta uchrashishgan, unda ham 1994-yili oʻrtoqlik oʻyinida boʻlgan. Italiya - Urugvay. Shu vaqtgacha bu ikki jamoa 9 marotaba kuch sinashishgan, shulardan ikkitasi jahon chempionatlari hissasiga toʻgʻri keladi (1970-yili guruh bosqichi: Italiya 0–0 Urugvay; 1990-yili nimchorak finali: Italiya 2–0 Urugvay). Eng oxirgi oʻyini FIFA Konfederatsiyalar kubogi 2013 3-oʻrin uchun kechgan bahsda boʻlgan va oʻshanda Italiya 2–2 hisobidagi durangdan keyin penaltilar seriyasida gʻalaba qozongan edi. Kosta Rika - Angliya. Bu ikki jamoa shu vaqtgacha bir biri bilan oʻynamagan.